Honkonganoj vidas maldemokratian sistemon. Pekinaj oficialuloj vidas demokration ĉinstilan
#000005
La politika karikaturisto @remonwangxt el la kontinenta Ĉinio proklamas ke tiu decido estas la fino de la “unu lando, du sistemoj” per sia lasta desegnaĵo en Twitter.
#000007
Kiam Ĉinio decidis ke komitato favora al Pekino antaŭelektu la kandidatojn por la venonta elekto de la ĉefadministranto de Honkongo, ĝi frakasis la revon de la urbo pri demokratia reformo.
#000008
Sed por la ideologoj de la Ĉina Komunista Partio (ĈKP), tio estas demokratia reformo — ĉinstila.
#000009
Kelkaj pruntis la sloganon de eks-estro de la ĈKP Deng Xiaoping “Kelkaj homoj riĉiĝu unue”, per kiu li intencis la ĉinian turnon al merkatfavora politiko, kaj modifis ĝin al “Kelkaj homoj ricevu demokration unue” pledante por la leĝa kadro de universala voĉdonado pri la estro de Honkongo. La uzo de la frazo indikas ke ĉi tiu politika reformo signifus turni Honkongon en eksperimentejon de neokcidenta “demokratia” sistemo, kiu kongruas kun la ĉeflanda sistemo.
#000010
Honkongo, kiel eksa brita kolonio, ĝuas certan kvanton da aŭtonomio disde Ĉinio surbaze de la principo de “unu lando, du sistemoj”. Ĝi estas speciala administra regiono. Pekino promesis al la urbo ke la homoj povos elekti la novan ĉefadministranton en 2017, sed nun la Konstanta Komitato de la Nacia Popola Kongreso de Ĉinio (NPK) decidis ke kandidatoj devas ricevi almenaŭ 50-procentan subtenon de Nomuma Komitato el 1200 pekin-favoraj membroj, antaŭ ol ili povos partopreni en la balotado.
#000011
Al pordemokratiaj aktivuloj en Honkongo, kiuj postulas la rajton elekti la kandidatojn, tio subfosas rektan voĉdonadon. Al la oficialuloj de la kontinenta Ĉinio la Nomuma Komitato per sia “kolektiva volo” protektas la unupartian reĝimon en Ĉinio kaj laboras akorde kun la koncepto de “libera diskuto, unueca agado” sub la sovetstila “demokratia centrismo“. Kelkaj ĉefaj oficialuloj el Pekino malkaŝe malaprobis la postulon pri vera universala voĉdonado kiel provon lanĉi koloran revolucion kiel minacon al la nacia sekureco.
#000012
Retumantoj de la kontinenta Ĉinio diskutis la demokratian eksperimenton post la decido de NPK, kaj kelkaj diris ke ĝi minacas la principon de Honkongo “unu lando, du sistemoj”, kiu garantias la liberecojn de la urbo. La sekva ŝerco viruse disvastiĝis en la sociaj retoj:
#000013
香港人一直在桥上走得好好的,非要把人家拽下河来一块儿摸石头
#000014
La homoj de Honkongo kutimas marŝi sur ponto kaj vi devas puŝi ilin en la riveron, por ke ili “marŝu trans la riveron kaj palpu la vojon” kun vi.
#000015
La esprimo “marŝi trans la riveron kaj palpi la vojon” estis uzata de Deng Xiaoping por antaŭenigi la grandan ekonomian reformon de la 1980-aj jaroj.
#000016
La reago de la karikaturisto @remonwangxt estis pli rekta. Li desegnis la decidon de NPK kiel proklamon de la fino de la “unu lando, du sistemoj”:
#000017
党国势力所到之处,真普选,真民主是不会有的,有的只是“真·一国一制”。 /Ky2N4G8q2Q
#000018
Kie ajn la regpovo de unupartia ŝtato etendiĝas, tie ne estos vera universala voĉdonado kaj demokratio. Nun restas nur “vera unu lando, unu sistemo”.
#000019
La pekina registaro fanfaronis pri la originaleco de la “solvo” per nomuma komitato en la antaŭenigo de neokcidenta demokratio en Honkongo. En la populara Twitter-simila servo Sina Weibo, Huey montris ke tiu sistemo estas kopio de la irana kaj rusia modeloj:
#000020
官方的香港普选方案,一点都不新鲜。伊朗的宪法监护委员会听说过吧?起的就是“提名委员会”的作用,里面的人都是哈没内衣亲手挑选的,所以稍微亲西方的候选人跟本不可能出现在选票上。俄罗斯的各“自治”共和国的总统是怎么选的知道吗?由普京提名,再由各共和国的议会“确认“。都是别人玩剩下的啦。
#000021
La sistemo de la registaro pri universala voĉdonado en Honkongo ne estas originala. Ĉu vi aŭdis pri la Gardista Konsilantaro en Irano? Ĝi funkcias same kiel la “nomuma komitato”. La membroj estas elektitaj de Hassan Rouhani. Neniu okcident-favora politikisto povas aperi en la elektoj. Ĉu vi scias kiel la prezidantoj de ĉiuj “aŭtonomaj” respublikoj de Rusio estas elektitaj? Ili ĉiuj nomumiĝas de Putin kaj estas “konfirmitaj” de konsilantaroj de la respublikoj. La nuna decido estas nura kopio.
#000022
香港终归是香港人的香港。话说你军队也驻了,外交也管了,提名委员会普选怎么了,十分之一委员即可提名又怎么了,为何非要把持提名、以党治港,不让一步?好端端的国内政治,非弄得天怒人怨、骑虎难下,搞成国际事件才肯罢休。谁当选都是中国人,究竟怕什么。小事弄成大事,好事弄成坏事,人猪的表现。
#000024
Honkongo apartenas al la homoj de Honkongo. Vi [la kontinenta Ĉinio] havas la armeon postenigitan en la teritorioj kaj vi respondecas pri diplomatio. Kial vi ne povas akcepti nomuman komitaton formitan per rekta elekto? Kial vi ne povas akcepti nomumadon per 10-procenta voĉdonado en la nomuma komitato? Kial vi devas manipuli la nomumadon kaj apliki la partian regulon al Honkongo? Ĉi tio estas enlanda politiko kaj vi nur volas kolerigi kaj frustrigi ĉiujn kaj fari el ĝi internacian aferon. Kiu ajn elektiĝas, ili ja ĉiuj estas ĉinoj. Kion vi timas? Malgrandaĵo iĝas granda afero, bona faro iĝas malbona faro. La decido spegulas la naturon de la decidfaranto kaj montras ĉu li estas homo aŭ porko.
#000025
Nan Kezhoz pripensis ke la ŝtato neniam akiros sian legitimecon, se ĝi ne donas la elektorajton al la civitanoj:
#000026
政权的合法性在于权力来源于何处,古代的皇帝叫“受命于天”,所以常常祭天。现代社会的政权唯一的合法性在于“受命于民”,所以人民有没有普选权,是考验一个政权合法性的标尺,而且是唯一标尺。剩下另一个政治权力来源,即是“受命于枪杆子”,那种政治权力,必是土匪、海盗、流氓的权力之源。
#000027
La legitimeco de la ŝtato devenas de la fonto de ĝia aŭtoritato. En malnovaj tempoj la regpovo de la imperiestroj devenis de la ĉielo, do ili devis fari ritojn por la ĉielo. En modernaj socioj la legitimeco devenas de la popolo. La mezurilo de la ŝtata legitimeco estas ĉu la homoj havas aŭ ne la rajton je universala voĉdonado. Alia fonto de legitimeco devenas de armea povo. Tiu speco de aŭtoritato similas al tiu de piratoj, banditoj kaj krimuloj.
#000028
He Weifang, profesoro pri juro en Pekino, kredas ke la pekina traktomaniero de la situacio ne nur riskos la principon de “unu lando, du sistemoj” en Honkongo, sed ke ĝi ankaŭ forpelos Tajvanon de paca reunuiĝo kun Ĉinio. Lia pepo en Weibo estis cenzurita, sed reakirita per la kontraŭ-cenzura retejo :
#000029
可虑者,这个政府在国际社会之中大庭广众之下变成人见人厌的角色。当年还设想通过一国两制为港澳树个榜样,为台湾人树一范本。眼下这种干法,明明是将台湾往外推!
#000030
Tio, kio zorgigas min, estas ke la registaro nun agas kvazaŭ ĉikanulo en la internacia socio. Antaŭ jaroj la principo de “unu lando, du sistemoj” estis instalita en Honkongo kaj Makao kiel ekzemplo por Tajvano [kaj por prepari la reunuiĝon]. La nuna metodo forpelas Tajvanon.
#000031
Tajvano kaj Ĉinio disiĝis en 1949 post la interna milito. Ĉinio konsideras demokratian Tajvanon kiel disigitan teritorion kaj ne agnoskas ĝian sendependecon.
#000032
Dum la pekinaj aŭtoritatuloj antaŭenigas siajn planojn por ĉinstila demokratio en Honkongo, leĝdonantoj en Honkongo, kiuj malsame komprenas veran demokration, kreas koalicion por vetoi la reformon de la elektosistemo.
#000033
Plej novaj artikoloj pri Orienta Azio
#000034
La kaŭzoj de estiĝo de la mito pri la kantona kiel pli aŭtentika ĉina lingvo
#000035
Dokumenta filmo el Tajvano prezentas forgesitan historion de vjetnama rifuĝejo en la 1970-aj jaroj
#000036
Ĉu Tajvano estas neagnoskita lando?
#000037